
Na temelju članka 7. Uredbe o sastavljanju i predaji Izjave o fiskalnoj odgovornosti i izvještaja o primjeni fiskalnih pravila („Narodne novine“ br. 95/19), Zakona o fiskalnoj odgovornosti („Narodne novine“ br. 111/18, 83/23), i članka 47. Statuta Općine Bistra („Službeni glasnik Općine Bistra“ br. 2/21) Općinski načelnik Općine Bistra donosi

ODLUKU
O mjerilima i načinu korištenja vlastitih prihoda proračunskih korisnika
Članak 1.
Ovom Odlukom uređuju se prihodi koje proračunski korisnici Općine Bistra ostvare na tržištu obavljanjem osnovne djelatnosti i drugih djelatnosti za koje su registrirani, kao i način korištenja takvih prihoda. 
Proračunski korisnici Općine Bistra su:

· Dječji vrtić Kapljica

· Općinska knjižnica Bistra

· Kulturno-turistički centar Bistra

Članak 2.

Proračunski korisnici mogu ostvarivati vlastite prihode bez prethodne suglasnosti Općine Bistra. Sukladno Uputama za izradu proračuna Općine Bistra, proračunski korisnici dužni su mjesečno izvještavati Odsjek za financije i računovodstvo Jedinstvenog upravnog odjela Općine Bistra o ostvarenim i utrošenim vlastitim prihodima i rashodima, do desetog u mjesecu za prethodni mjesec, a izvještaje za ožujak, lipanj i rujan do petog u mjesecu za prethodni mjesec.
Članak 3.

Proračunski korisnik – Dječji vrtić Kapljica ostvaruje vlastite prihode od:
· najma prostora za verificirane kraće programe,

· prodaje ostataka hrane,

· prodaje starog papira.

Članak 4.

Ostvareni vlastiti prihodi zadržavaju se na računu Dječjeg vrtića Kapljica, a mogu se koristiti za sljedeće namjene:
· podmirenje materijalnih rashoda koji pridonose poboljšanju kvalitete pruženih usluga korisnicima Vrtića, podskupine 322 – Rashodi za materijal i energiju,

· nabavu nefinancijske imovine (oprema i namještaj), razred 4 - Rashodi za nabavu nefinancijske imovine.

Članak 5.

Proračunski korisnik – Općinska knjižnica Bistra ostvaruje vlastite prihode od:

· usluga fotokopiranja, ispisa i skeniranja,
· ostali prihodi od pruženih usluga
Članak 6.

Ostvareni vlastiti prihodi zadržavaju se na računu Općinske knjižnice Bistra a mogu se koristiti za sljedeće namjene:

· podmirenje materijalnih rashoda koji pridonose poboljšanju kvalitete pruženih usluga korisnicima Knjižnice , podskupine 322 – Rashodi za materijal i energiju
· nabavu nefinancijske imovine (knjiga i DVD-a), razred 4 – Rashodi za nabavu nefinancijske imovine

Članak 7.

Proračunski korisnik – Kulturno-turistički centar Bistra ostvaruje vlastite prihode od:

· prodaje ulaznica,

· prodaje suvenira,
· najma prostora,

· ostali prihodi od pruženih usluga

Članak 8.

Ostvareni vlastiti prihodi zadržavaju se na računu Kulturno-turističkog centra Bistra, a mogu se koristiti za sljedeće namjene:

· podmirenje materijalnih rashoda koji pridonose poboljšanju kvalitete pruženih usluga, podskupine 322 – Rashodi za materijal i energiju (suveniri).
· podmirenje rashoda za usluge, podskupine 323 (usluge promidžbe i informiranja i kulturno-umjetnička događanja). 
Članak 9.

Vlastiti prihodi ostvareni tijekom jedne kalendarske godine koji se ne utroše u tekućoj godini na podmirenje troškova prebacit će se u slijedeći kalendarsku godinu za podmirenje iste vrste troškova.
Članak 10.

Proračunski korisnici dužni su u skladu s ovom Odlukom donijeti opći akt kojim će se utvrditi uvjeti, kriteriji i način korištenja vlastitih prihoda primjeren poslovanju Ustanove.
Članak 11.

Stupanjem na snagu ove Odluke prestaje važiti Odluka o mjerilima i načinu korištenja vlastitih prihoda proračunskih korisnika KLASA: 022-01/20-01/52, URBROJ: 238/02-02-20-01 od 15.10.2020. godine. 
Članak 12.

Ova Odluka stupa na snagu danom objave, a objavit će se na službenoj internetskoj stranici Općine Bistra. 

